MH-Design: februar 2012
Indsendt af Margit kl. 12:34 3 kommentarer: Links til dette indlæg
Så døde min søns svigermors mand, det har været ventet i nogle måneder, men det gør det jo ikke nemmere.
Jeg kendte ham ikke ret godt, vi havde kun talt kort sammen til fødselsdage, og han kom først ind i familien i 2006, men da min mand blev bisat deltog han, så jeg har tænkt mig at vise ham og især hans kone (som jeg har kendt 13 år) den sidste respekt, medmindre jeg bliver bedt om at passe børnene, som denne gang bliver skånet for at deltage, det er den 4. af "bedsteforældrene" der er gået bort på 6 år, men bortset fra min mand, var de andre "papbedsteforældre".
Nå men, jeg har tænkt mig selv lave kortet til bårebuketten, det ville være dumt at sætte et på fra blomsterhandleren, synes jeg.
Så jeg tænker, tænker på hvordan jeg skal lave kortet, og tænker på hvad jeg skal skrive, og så kom mine tanker hen på den 30. december 2010, da min mand blev bisat.
Jeg så INTET i kirken udover kisten, jeg fornemmede at der var rigtig mange, jeg fornemmede at der var mange buketter, og jeg husker svagt at der lå buketter hele vejen gennem kirken, husker svagt at jeg passede på ikke træde på dem, da vi bar kisten ud.
Alle de kort der blev samlet sammen, læste jeg naturligvis, og de varmede rigtig meget, nu skal jeg så selv skrive en tekst, og er helt tom...jeg vil nemlig godt skrive mere end "i dybeste sympati" eller " god rejse" men jeg vil ikke hente inspiration ved at finde "mine" kort frem.
Jeg husker at en af mine niecer havde skrevet at Niels skulle hilse hendes far og mormor (min mor døde 1½ måned før min mand) jeg husker også at jeg tudbrølede da jeg læste det, men at det også varmede enormt...
Helt spontant har jeg lyst til at skrive:
"Så kom der en ny stjerne på himlen, hils deroppe"
Men jeg synes så også der skal være en hilsen til konen/de efterladte, og så går jeg i stå....hvad skal jeg dog skrive??
Indsendt af Margit kl. 15:29 2 kommentarer: Links til dette indlæg
Så fik jeg flyttet rundt på mit scrapværelse, det var en hård omgang og det tog hele 4 dage at tømme, vende og fylde igen, jeg burde have malet, nu det var tømt, men jeg valgte at tage hensyn til mit knæ og ventede.
Værelset fungerer meget bedre nu, så i går fik jeg stor lyst til at være derinde og fik så lavet dette layout med et af de sjældne billeder af alle fem børnebørn på samme billed uden en af dem laver et tåbeligt ansigt eller vender ryggen til....
Faktisk fungerer mit værelse så godt, at jeg klokken meget sent i går, traskede ind og lavede et par kort, som jeg ingen billeder har af :-)
Med hensyn til min vægtmåler eller tab af vægt, der er stadig rigtig meget tilbage af mig, alt for meget, mit mål er at tabe 30 kilo ialt, desværre driller det lidt nogle uger så jeg ikke når mit mål på 1 kilo pr uge, det gjorde så at jeg i min omflytningsiver ikke fik spist, og det var godt nok dumt, hold op jeg sejlede rundt, og gør det stadig, men så har jeg jo lært at jeg ikke skal spare for meget på føden :-)
Indsendt af Margit kl. 17:42 Ingen kommentarer: Links til dette indlæg
Indsendt af Margit kl. 13:11 1 kommentar: Links til dette indlæg
Round and square cards -